Petri Karisma

Petri Karisma on Vapaa-ajattelijain liiton entinen puheenjohtaja. Hänet valittiin tehtävään vuonna 2011 ja uudelleen 2014. Karisma erosi puheenjohtajan tehtävästä lokakuussa 2016. Hän on toiminut myös liiton tiedottajana. Karisma on toinen vuonna 2003 avatun Eroakirkosta.fi-verkkopalvelun perustajista. ja toiminut sen tiedottajana koko palvelun olemassaolon ajan. Sivuston kautta kirkosta on eronnut kymmenessä vuodessa 408 000 kirkon jäsentä.

Karisma toimi Tampereen vapaa-ajattelijoiden puheenjohtajana vuodet 2006-2015 ja ennen tätä varapuheenjohtajana. Vuonna 2008 Karisma pyrki vihreiden listoilta Tampereen kaupunginvaltuustoon. Vuonna 2015 Karisma oli ehdolla eduskuntavaaleissa SDP:n listoilla.

Koulutukseltaan Karisma on diplomi-insinööri ja työskentelee koneistuksen opettajana ammattikoulussa. Hän on ajanut elämänkatsomustiedon opetusta kouluissa vaihtoehtona uskonnonopetukselle.

Kirkko ja kaupunki -lehti ”juksasi” lukijoitaan aprillipäivänä 2014 uutisoimalla Petri Karisman johdattelevan sanankuulijoita esirukoukseen Kallion kirkossa.

Lähteet

Aiheesta muualla 
 Petri Karisman verkkosivut
 Johannes Ijäs: Uusi vapaa-ajattelijoiden puheenjohtaja: Liiton oltava kirkkojen vahtikoira Kotimaa24.fi. 11.7.2011.
 Vapaa-ajattelijat Seinäjoella: Uskontosymbolit pois kouluista. Seinäjoen sanomat 14.3.2012.
 Puheenjohtajaehdokkaat esittelyssä: Petri Karisma Vapaa Ajattelija 3/2011. Sivu 10.

Suomalaiset ateistit
Suomalaiset järjestöjohtajat
Syntymävuosi puuttuu
Elävät henkilöt